《赠韩慕庐阁学 其一》
清代·吴苑

吾闻丹山凤，羽翼何披离。朝翔桐柏云，暮宿昆仑陲。

思之不可见，绝世令人疑。一来阿阁游，始识光艳奇。

昌符应世瑞，丽彩扬英蕤。众鸟不敢窥，当其回翔时。

适来非偶然，日月增光仪。

作者简介：（1638—1700）安徽歙县人，字楞香，号鳞潭，晚号北黟山人。康熙二十一年进士。通经世致用之学，对策极言黄淮分合之势。官检讨，累官祭酒。笃于师友，为诗多和平之音。有《北黟山人集》、《大好山水录》。